Eelnõu

**NARVA LINNAVALITSUS**

**KORRALDUS**

.01.2023

**Narva linna 2023. aasta eelarve lisas 4**

**ettenähtud toetuste väljamaksmisest**

**1. Asjaolud ja menetluse käik**

Arvestades Narva linna 2023.aasta eelarve täitmist tulude osas ja linna eelarvesse tulude laekumise prognoosi linnaeelarve kassalise teenindamise tagamiseks ning rahavoogude juhtimiseks on vajalik ajatada Narva linna 2023.aasta eelarve lisas 4 ettenähtud toetuste väljamaksmist. Lähtudes asutuse tegevusvaldkonnast on toetuse saajad esitanud taotlused toetussummade väljamaksmise graafikut, kus summad on esitatud kuude lõikes, mille koondsumma ei ületa 2023.a eelarves ettenähtud summat.

**2. Õiguslikud alused**

2.1 Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 22.12.2022 määruse nr 27 „Narva linna 2023.aasta eelarve kinnitamine“ § 10 alusel on linnavalitsusel õigus piirata linnaeelarves ettenähtud kulude tegemist. Lisa 4 „Narva linna 2023.aasta eelarves ettenähtud toetuste väljamaksmine“ on kinnitatud Narva Linnavolikogu 22.12.2022 määrusega nr 27 „Narva linna 2023.aasta eelarve kinnitamine“.

**3. Otsus**

Narva linna ametiasutustel Narva linna 2023.a eelarve lisas 4 ettenähtud toetuste väljamaksmisel lähtuda lisas esitatud graafikust.

**4. Rakendussätted**

4.1. Käesolev korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär